Diari Oficial de la Generalitat Valenciana


Sumari del DOGV 7644, del 27-10-2015 (2015/8502)

RESOLUCIÓ de 15 d'octubre de 2015, de la directora general de Desenvolupament Rural i Política Agrària Comú, per la qual es procedix a l'ampliació temporal de les quotes als ramaders autoritzats a l'àmbit territorial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8502


Data del document
:   15-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 15 d'octubre de 2015, de la directora general de Desenvolupament Rural i Política Agrària Comú, per la qual es procedix a l'ampliació temporal de les quotes als ramaders autoritzats a l'àmbit territorial de la Comunitat Valenciana. [2015/8502]  
Amb la finalitat de pal·liar els efectes que la prohibició del Govern rus a les importacions de determinats productes procedents de la UE a Rússia poguera produir en el sector de les fruites i hortalisses, en data 7 d'agost de 2015 i amb una vigència prevista fins al 30 de juny de 2016 es va adoptar el Reglament Delegat (UE) número 1369/2015 de la comissió pel qual modifica el Reglament Delegat (UE) número 1031/2014 que establix, amb caràcter temporal, noves mesures excepcionals d'ajuda als productors de determinades fruites i hortalisses.  
  
Per Orde 16/2014, de 19 de novembre, de la Conselleria de Presidència i Agricultura, Pesca, Alimentació i Aigua, es modifica l'Orde de 6 d'octubre de 2008, de la Conselleria d'Agricultura, Pesca i alimentació, per la qual es regula la retirada del mercat de fruites i hortalisses amb destinació a la biodegradació i alimentació animal, en el marc dels programes operatius de les organitzacions de productors de fruites i hortalisses.  
La modificació efectuada en l'article 3.3 permet en ocasió de circumstàncies temporals i imprevisibles l'autorització per un temps determinat a una única quota mensual en compte de les dos quotes quinzenals ordinàries amb empara en la normativa vigent.  
Vista l'esmentada circumstància, amb empara en l'esmentat Reglament 1369/2015 i davant de les dificultats existents per a localitzar ramaders autoritzats i amb quota disponible per a rebre el creixent volum de productes retirats, resolc:  
1. Ampliar amb caràcter excepcional i per a la totalitat de ramaders autoritzats en l'àmbit d'esta Comunitat la quantitat màxima que s'autoritza mensualment amb destinació a alimentació animal fins al 30 de juny de 2016.  
2. Les quantitats se subministraran de manera que efectuada una notificació de retirada amb destinació a alimentació animal, i computant el termini dels últims 15 dies des de la data de retirada proposta, la suma de les quantitats retirades i les quantitats proposades no supere la quantitat màxima mensual autoritzada per a cada ramader.  
La present resolució posa fi a la via administrativa i contra la mateixa pot interposar-se potestativament recurs de reposició davant d'este mateix òrgan en el termini d'un mes comptat des del dia següent al de la seua notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant dels jutjats contenciosos administratius de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46.1 de la Llei reguladora de la jurisdicció contenciosa administrativa.  
  
València, 15 d'octubre de 2015.- La directora general de Desenvolupament Rural i Política Agrària Comuna. María Teresa Cháfer Nácher.